**Jasper Eetu Antton Patrikainen** (s. 1. heinäkuuta 2000 Lahti) on suomalainen jääkiekkomaalivahti, joka edustaa SM-liigajoukkue Pelicansia.

Ura
---

### Seuraura

Patrikainen on Pelicansin kasvatti. Hän siirtyi omien sanojensa mukaan maalivahdin pelipaikalle kahdeksanvuotiaana. Patrikainen pelasi kaudesta 2017–2018 suurimman osan seuran B-nuorissa, mutta hän nousi kevätkaudella kuitenkin Pelicansin A-nuorten vastuunkantajaksi, kun Sami Suni siirtyi Mestis-joukkue Heinolan Peliittojen vahvuuteen. Patrikainen pelasi A-nuorissa 12 runkosarja- ja seitsemän playoff-ottelua. Kaudella 2018–2019 hän jatkoi joukkueen selkeänä ykkösmaalivahtina. Patrikainen valittiin A-nuorten SM-liigan syyskuun kuukauden pelaajaksi. Hänet palkittiin kauden päätteeksi koko sarjan parhaana maalivahtina Jorma Valtonen -palkinnolla sekä valittiin ensimmäiseen tähdistökentälliseen. Patrikainen debytoi kauden aikana myös miesten peleissä pelattuaan kahdeksan ottelua lainalla Heinolan Peliittojen Mestis-joukkueessa. Hän puki kauden aikana Pelicansin paidan myös kolmeen SM-liigaotteluun, mutta Patrikainen ei saanut kuitenkaan peliaikaa.

Toukokuussa 2019 Patrikainen teki Pelicansin kanssa 1+1-vuotisen SM-liigasopimuksen. Hän lähti kauteen 2019–2020 niin ikään joukkueen kolmosmaalivahtina Tomi Karhuselle ja Atte Tolvaselle. Patrikainen aloitti kautensa Peliittojen Mestis-joukkueessa, jossa hän pelasi lähes koko syyskauden. Patrikainen sai Pelicansissa tililleen ensimmäisen ja syyskauden ainoan SM-liigaottelunsa runkosarjan seitsemännellä kierroksella 2. lokakuuta 2019 Tampereen Ilvestä vastaan, kun hänet vaihdettiin joukkueensa maalille Tomi Karhusen tilalle kolmanteen erään Ilveksen johtaessa ottelua lukemin 1–5. Patrikainen torjui erän aikana seitsemän kertaa ja päästi yhden maalin. Pelicans hävisi ottelun lopulta lukemin 2–7. Alle 20-vuotiaiden MM-kilpailujen jälkeen, tammikuussa 2020 hänet nostettiin Pelicansin SM-liigajoukkueen toiseksi maalivahdiksi Atte Tolvaselle, kun joukkue ei jatkanut koeajalla pelanneen (ja Sveitsiin siirtyneen Tomi Karhusen korvanneen) Riku Heleniuksen sopimusta. Patrikainen pelasi ensimmäisen SM-liigaottelunsa aloittavana maalivahtina 10. tammikuuta 2020 vieraissa KooKoota vastaan. Hän torjui Pelicansin 5–2-tappioon päättyneessä ottelussa 30 kertaa. Kaikkiaan Patrikainen pelasi kauden aikana SM-liigassa kahdeksan runkosarjaottelua. Helmikuussa 2020 Pelicans käytti hänen sopimuksessaan olleen option ja teki vuoden mittaisen jatkosopimuksen Patrikaisen kanssa.

Kaudella 2020–2021 Patrikainen nousi Atte Tolvasen ohi Pelicansin kakkosmaalivahdiksi Patrik Bartošákille. Hän pelasi varsinaisen SM-liigan tulokaskautensa aikana 18 runkosarjaottelua torjuen viisi voittoa ja kaksi nollapeliä sekä yhden playoff-ottelun. Patrikainen torjui liigauransa ensimmäisen nollapelin 14. tammikuuta 2021 Vaasan Sportia vastaan. Hän torjui Pelicansin 5–0-voittoon päättyneessä ottelussa 34 kertaa. Seuran urheilutoimenjohtaja Janne Laukkanen valitsi Patrikaisen ottelun Alumnien tähtien kakkostähdeksi. Huhtikuussa 2021 hän teki Pelicansin kanssa kaksivuotisen jatkosopimuksen.

Patrikainen jäi kaudella 2022–2023 niukasti Pelicansin kakkosmaalivahdiksi Patrik Bartošákille ja hän pelasi runkosarjassa 30 ottelua torjuen 17 voittoa ja kolme nollapeliä. Pudotuspeleissä Patrikainen pelasi kolmessa ottelussa, joista yhden aloittavana maalivahtina. Hän voitti kauden päätteeksi SM-hopeaa. Jouluaattona 2022 Patrikainen teki Pelicansin kanssa kaksivuotisen jatkosopimuksen kevääseen 2025 saakka.

### Maajoukkueura

Patrikainen edusti Suomea alle 20-vuotiaiden MM-kilpailuissa vuonna 2020, jolloin hän puki kolmeen otteluun, mutta ei saanut kuitenkaan peliaikaa. Patrikainen edusti Suomea myös alle 18-vuotiaiden MM-kilpailuissa vuonna 2018, jolloin hän voitti maailmanmestaruuden. Patrikainen toimi kuitenkin joukkueensa kolmosmaalivahtina ja hän puki vain kahteen otteluun. Yhteensä Patrikainen on pelannut kahdeksan nuorten maaottelua.

Muuta
-----

Patrikainen valmistui merkonomiksi Koulutuskeskus Salpauksesta keväällä 2019.

Patrikainen on maininnut esikuvakseen Henrik Lundqvistin.

Tilastot
--------

|   |   | Runkosarja |   | Pudotuspelit |   | Palkinnot |   |
| --- | --- | --- | --- | --- | --- | --- | --- |
| Kausi | Joukkue | Liiga | O | V | H | T | MIN | PM | NP | PMK | TP% | O | V | H | MIN | PM | NP | PMK | TP% |  |  |  |  |  |  |
| 2017–2018 | Pelicans | A-SM | 12 |  |  |  |  | 32 |  |  | 90,9 | 7 |  |  |  | 20 |  | 2.86 | 91,7 |
| 2018–2019 | Pelicans | A-SM | 41 |  |  |  |  | 118 |  |  | 90,5 | 10 |  |  |  | 20 |  | 2.00 | 94,0 | Ykköstähdistö |
|  | Peliitat | Mestis | 8 | 4 | 2 | 2 | 486 | 22 | 1 | 2.75 | 91,3 | – | – | – | – | – | – | – | – |
| 2019–2020 | Pelicans | A-SM | 1 |  |  |  |  | 2 | 0 | 2.00 | 91,7 | 1 | 1 | 0 |  | 1 | 0 |  | 91,7 |
|  | Pelicans | SM-liiga | 8 | 1 | 3 | 2 | 429 | 23 | 0 | 3.22 | 90,1 | – | – | – | – | – | – | – | – |
|  | Peliitat | Mestis | 27 | 7 | 13 | 6 | 1548 | 97 | 0 | 3.76 | 88,6 | – | – | – | – | – | – | – | – |
| 2020–2021 | Pelicans | SM-liiga | 18 | 5 | 9 | 4 | 1033 | 49 | 2 | 2.85 | 89,9 | 1 | 0 | 0 | 39 | 1 | 0 | 0.00 | 92,3 |
| 2021–2022 | Pelicans | SM-liiga | 19 | 7 | 6 | 5 | 1040 | 39 | 2 | 2.25 | 91,1 | – | – | – | – | – | – | – | – |
| 2022–2023 | Pelicans | SM-liiga | 30 | 17 | 9 | 2 | 1725 | 65 | 3 | 2.26 | 90,5 | 3 | 0 | 1 | 100 | 3 | 0 | 1.81 | 93,3 |

Lähteet
-------

* Jasper Patrikainen The Internet Hockey Databasessa (englanniksi)
* Jasper Patrikainen Eurohockey-sivustolla (englanniksi)
* Jasper Patrikainen *Elite Prospects*. Everysport Media Group AB.  (englanniksi)

### Viitteet

1. ↑  Pelicansin Jasper Patrikainen U18 kisoihin Venäjälle. *facebook.com*.  14.4.2018. Kiekkoreipas ry. Viitattu 2.1.2020.
2. ↑  Urheilukoulussa huhtikuussa 2021 palveluksensa aloittavat talvilajien urheilijat on valittu *maavoimat.fi*.  24.11.2020. Puolustusvoimat. Viitattu 3.12.2020.
3. 1 2 3 4 5 6  Jasper Patrikainen *Elite Prospects*. Everysport Media Group AB.  (englanniksi)
4. 1 2 3  Salonen, Aleksi: Henkilökuvassa: Jasper Patrikainen *pelicans.fi*.  16.7.2020. Lahden Pelicans Oy. Viitattu 9.7.2023.
5. ↑  Mennander, Pasi: Pelicansin Jasper Patrikainen syyskuun paras pelaaja Nuorten SM-liigassa *leijonat.fi*.  2.10.2018. Suomen Jääkiekkoliitto – Finlands Ishockeyförbund ry. Viitattu 3.10.2019.
6. 1 2  Jasper Patrikainen Eurohockey-sivustolla (englanniksi)
7. ↑  A-nuorten tähdille liigasopimukset *pelicans.fi*.  10.5.2019. Lahden Pelicans Oy. Viitattu 3.10.2019.
8. ↑  Pelicans - Ilves, 2.10.2019 *liiga.fi*.  2.10.2019. Jääkiekon SM-liiga Oy. Viitattu 3.10.2019.
9. ↑  Riku Helenius ei jatka Pelicansissa *pelicans.fi*.  7.1.2020. Lahden Pelicans Oy. Viitattu 7.1.2020.
10. ↑  Kookoo - Pelicans, 10.1.2020 *liiga.fi*.  10.1.2020. Jääkiekon SM-liiga Oy. Viitattu 13.1.2020.
11. ↑  Toivola, Patrikainen ja Hämäläinen jatkavat Pelicans-paidassa *pelicans.fi*.  14.2.2020. Lahden Pelicans Oy. Viitattu 14.2.2020.
12. ↑  Hoikkala, Mikael; Sammalisto, Aleksi: Pelaaja-agentti pitää Liigan näkymiä synkkinä: "Voi olla, että työpaikat vähenevät roimasti tulevaisuudessa" *ess.fi*.  15.10.2020. Hämeen Media Oy. Viitattu 1.6.2021.
13. ↑  Pelicans - Sport, 14.1.2021 *liiga.fi*.  14.1.2021. Jääkiekon SM-liiga Oy. Viitattu 15.1.2021.
14. ↑  Luhtakallio, Toni: Pelicans haali nuoria lupauksia muista seuroista − myös omille kasvateille jatkoa *Jatkoaika.com*.  15.4.2021. Jatkoaika r.y. Viitattu 1.6.2021.
15. ↑  Hyvää joulua ja iloisia jatkosopimusuutisia – Jasper Patrikainen jatkaa Pelicansin maalilla myös tulevilla kausilla *pelicans.fi*.  24.12.2022. Lahden Pelicans Oy. Viitattu 26.12.2022.
16. ↑  Koulutuskeskus Salpauksesta valmistuneet 1.1.-29.5.2019 *salpaus.fi*.  29.5.2019. Koulutuskeskus Salpaus.  Arkistoitu 2.10.2019. Viitattu 3.10.2019.

Pelicans – SM-liiga
3 Utunen (**A**) |
8 Junkkari |
12 Hämäläinen (**A**) |
18 Roine (**C**) |
19 Killinen |
20 Hirvonen |
41 Nikkilä |
55 Riihinen |
60 Käyhkö |
62 Enlund |
65 Salminen |
67 Haatanen |
70 Patrikainen |
71 Tukiainen |
74 Kiiskinen |
78 Persson |
91 Vilén |
97 Jämsen |
-- Horký |
-- Jordán |
-- Král |
-- Kiljunen |
-- Niemelä |
-- Puutio  

Valmentajat Niemelä – Yli-Junnila – Silander – Pasuri – Nakari – Kärki